GiliGold/VAD_KnessetCorpus huggingface dataset:
ציפי חוטובלי: יש לנו כאן בקשה לדין רציפות שכבר הוגשה לפני שבועיים ואנחנו מחכים לתשובה.
ציפי חוטובלי: בכל מקרה, הרעיון הוא כזה: כדי שלא נחזור אחורה ובאמת נלך קדימה, מאוד חשוב העניין של דין הרציפות, כשמבחינתנו כל הרפורמות והפשרות מול האוצר יכולות להתרחש כאן בדיונים בוועדה.
ציפי חוטובלי: חשוב שהצעת החוק תגיע כבר למצב של קריאה שנייה.
ציפי חוטובלי: בעזרת השם, אני מקווה לדווח לכם בפגישה הבאה.
ציפי חוטובלי: יום טוב לכולם.
זאב אלקין: בוקר טוב לחברים, בוקר טוב ליושב ראש הכנסת שמכבד אותנו היום בנוכחותו.
זאב אלקין: קודם כל, באופן רשמי, אני שמח להביא בפניכם, בהתאם להוראת סעיף 10א' לתקנון הכנסת, המלצת ועדת הכנסת בפני חברי הוועדה לקידום מעמד האישה, לבחור בחברת הכנסת ציפי חוטובולי לכהן כיושבת ראש הוועדה.
זאב אלקין: בראש וראשונה אני אעמיד את המלצת ועדת הכנסת להצבעה, מי בעד, ניתן להצביע.
זאב אלקין: הצבעה בעד – 3 נגד – אין נמנעים – אין הצעת ועדת הכנסת לבחור בחברת הכנסת ציפי חוטובולי לכהן כיושבת ראש הוועדה לקידום מעמד האישה, נתקבלה.
זאב אלקין: המלצת ועדת הכנסת אושרה פה אחד.
זאב אלקין: אני מעביר לך את המקום ואת הפטיש.
זאב אלקין: זכות הדיבור תינתן לך אחרי יושב ראש הכנסת.
ראובן ריבלין: גבירותיי ורבותיי, חברי הוועדה לקידום מעמד האישה, הוועדה הזאת לא נקבעה כוועדה על ידי האבות המייסדים.
ציפי חוטובלי: על ידי האמהות.
ראובן ריבלין: וכאשר בחברה הישראלית השאלה עלתה יותר ויותר והיה צורך לתת תשומת לב, להאיר עניין שהוא מובן מאליו אבל לא היה מובן מאליו, הוקמה על ידי חברי הכנסת, הוועדה לקידום מעמד האישה.
ראובן ריבלין: האמת היא, שוועדה זו הפכה להיות ועדה שדנה בנושאים שבהם מדובר בנשים והדבר הזה הוא קצת חריגה מעבודת הכנסת, שהרי בריאות שייכת לגברים ולנשים, אלא אם כן מדובר במחלה שהיא מיוחדת לנשים.
ראובן ריבלין: חינוך, מדובר בנשים ובגברים, אלא אם מדובר בחינוך מיוחד לגברים, שהוועדה הזאת צריכה לתת את דעתה עליה.
ראובן ריבלין: חוקה, שאלה של עונשי מינימום, הם דברים שצריכים להתברר בוועדת החוקה משום שהם קשורים לנושאים קונסטיטוציוניים של יסודות המשפט, כפי שרואה אותה הדמוקרטיה בישראל.
ראובן ריבלין: ובכל זאת, כתוצאה מהתפתחות העניינים בכנסת, יותר ויותר חברות כנסת פעילות ביותר, לעומת חברי הכנסת.
ראובן ריבלין: אני מוכרח לומר, לא כל חברי הכנסת הם נסים זאב.
ראובן ריבלין: פעילותן של חברות הכנסת היה מדהים, רישומן בכנסת היה כזה למרות מספרן.
ראובן ריבלין: כאשר בכנסת השש-עשרה חשבתי שצריך לחזור לעשר ועדות היסוד שקבעו אבות המייסדים - שהיו אימהות אבל אז לא שמו לב שיש הבדל בין אבות לאימהות - קמה עליי זעקה גדולה ואני הודיתי שאני טועה, מהטעם הפשוט, שבחברה הישראלית טרם הגענו למצב שבו לא יהיה צורך בוועדה לקידום מעמד האישה, כפי שהמצב בארצות רבות בעולם, שבו, בדיוק כפי הרכב האוכלוסייה, יש יותר נשים מאשר גברים בפרלמנטים.
נסים זאב: וזה טוב או לא?
ראובן ריבלין: זה טוב אם הן טובות.
ראובן ריבלין: וזה טוב אם חברי הכנסת טובים.
ראובן ריבלין: אבל הסטטיסטיקה בסופו של דבר עושה את העניין, איפה שיש היקף כזה, הביטוי של הרכב העם בא לידי ביטוי.
ראובן ריבלין: ועדה זו קיבלה אפילו משכן כמו כל ועדה אחרת בכנסת.
ראובן ריבלין: ללמדך, שלא פחות חשובה הוועדה לקידום מעמד האישה מוועדת הכספים למשל.
ראובן ריבלין: לוועדת החוץ והביטחון יש חדר כמו החדר הזה, מכאן גם ההתייחסות.
ראובן ריבלין: זאת אומרת, היום בין 12 הוועדות הקבועות, יש גם ועדת מדע.
ראובן ריבלין: ועדת המדע היא כל כולה בוועדת החינוך.
ראובן ריבלין: מה זה, יש חינוך בלי מדע ויש מדע בלי חינוך?
ראובן ריבלין: יש דברים שנראים קצת מוזרים בעיניי משום שרבות מן הוועדות בכנסת שלא נקבעו בהקמת המדינה ובהקמתה של הכנסת מתוך ראייה ברורה ומחקר השוואתי עם פרלמנטים אחרים, נוצרו מספר רב של ועדות שהפכו לזילות רבה של הכנסת עצמה.
ראובן ריבלין: פעמים רבות אנחנו נמצאים במצב שבו היושב ראש הוא גם יושב ראש וגם הוועדה.
ראובן ריבלין: הוועדה הזאת זכתה לתהודה רבה משום שהיא עסקה בהרבה עניינים שהוועדות העיקריות עוסקות בהם.
ראובן ריבלין: אני לא רוצה להיכנס לנושא זה, הוועדה הזאת היא עובדה קיימת בעתיד הנראה לעין ואני חושב שהיא ועדה חשובה ביותר.
ראובן ריבלין: היא גם ועדה שבה החלו להשתתף גברים.
ראובן ריבלין: אני הייתי בין הראשונים מבין חברי הכנסת שהשתתפתי בוועדה לקידום מעמד האישה.
ראובן ריבלין: במשך הזמן הצעתי ליושב ראש הקואליציה, כאשר הוא אמר, מה אני עושה עם הוועדה למעמד האישה, אמרתי, תהיה אתה היושב ראש כגבר הראשון, והוא עשה קריירה בעניין הזה.
זאב אלקין: הוא היה יו"ר קואליציה או יו"ר סיעה?
ראובן ריבלין: יו"ר סיעה.
ראובן ריבלין: הדבר הזה קנה לו שליטה בחיים הפרלמנטאריים.
ראובן ריבלין: אני מברך אתכם ומקווה שתמשיכו לעסוק בנושאים העיקריים ולא בנושאים שהם אימפריאליזם חקיקתי אלא תדונו באותם עניינים שלהם צריך כדי להאיר וכדי לפתור בעיות שלא נפתרות בשום מקום.
ראובן ריבלין: אני מברך אותך, יש כאלה שאומרים "חדשים מקרוב באו לא שערום אבותיכם", אבותינו התפללו לעוד חברות כנסת כמו היושבת ראש, חברת הכנסת זוארץ, כפי שהספקתי להכיר אותה בשמונה השבועות שאנחנו נמצאים במליאה יחד, תבורכו.
ציפי חוטובלי: תהיה לנו חברה נוספת, חברת הכנסת אנסטסיה מיכאלי.
ראובן ריבלין: יהיו לכם עוד.
ראובן ריבלין: אני מברך את חבר הכנסת נסים זאב על כך שבחר מכל ועדות הכנסת, להשתתף גם בוועדה זו.
ראובן ריבלין: חשוב ביותר הדבר.
ראובן ריבלין: שתדעו, לא יהיה לכם קל אתו.
ראובן ריבלין: הוא לא מבטיח לכם חיים קלים, אבל עצם השתתפותו היא בהחלט אמירה.
ציפי חוטובלי: יהיה מעניין.
ציפי חוטובלי: תודה רבה לכבוד היושב ראש.
ציפי חוטובלי: חבר הכנסת זאב אלקין, בבקשה.
זאב אלקין: אני שמח לברך אותך על היבחרותך לתפקיד.
זאב אלקין: זאת ועדה, שבכנסת הקודמת פעלה, אפשר להגיד בצורה אימפריאליסטית, כמעט ולא היה נושא שלא נחשב לנושא שהוועדה לקידום מעמד האישה לא יכולה לעסוק בו.
זאב אלקין: היא משכה אליה את תשומת הלב ופעילות חקיקתית, לפעמים אפילו בצורה מפתיעה.
זאב אלקין: אני לא יודעת אם היא תהיה עד כדי כך אימפריאליסטית, לפעמים יש לזה גם מחיר, אבל אין ספק שזאת ועדה שיש להם שם משמעותי מאוד, גם בכנסת וגם בציבור.
זאב אלקין: אין לי ספק שתוכלי לשמור על השם הזה, על מעמד הוועדה ולקדם את התחום כי הוא תחום חובק עולם וכמעט כל נושא שנוגעים בו יהיה קשור לכאן.
זאב אלקין: לפי מיטב זכרוני, בכנסת הקודמת עבר חוק מיוחד, שהובילו אותו מספר חברי כנסת, שמחייב כל תהליך חקיקה לציין את ההשפעה שלו על עניין מעמד האישה.
זאב אלקין: ולכן למעשה כמעט ואין חוק היום שלא יצטרכו בדברי ההסבר גם על העניין הזה.
זאב אלקין: אין לי ספק שהכנסת הזאת לא תפחת מהכנסת הקודמת אלא תלך ותרחיב.
זאב אלקין: אני מאחל לך הצלחה גדולה.
זאב אלקין: הסתכלתי על רשימת חברי הוועדה, אני רואה שהרשימה עוד לא הושלמה, בסיעת קדימה, שיש שם בוודאי הרבה מועמדים ראויים, אני מקווה שישלימו בקרוב את שני הנציגים שעוד חסרים ותהיה כאן קבוצה פעילה מאוד בכנסת.
זאב אלקין: אדוני היושב ראש, אני מכיר את חברת הכנסת אורית זוארץ הרבה יותר משמונה שבועות, אין לי ספק שהיא תהיה נוכחת מאוד גם פה בוועדה וגם במקומות אחרים בכנסת.
זאב אלקין: אין לי ספק שיבואו גם חברים אחרים ואז תוכלו לצאת לדרך בהרכב המלא של הוועדה.
זאב אלקין: בהצלחה ובוודאי תצליחו.
זאב אלקין: כולנו לעזרתכם, כל חברי הכנסת, חברי הוועדה וגם מי שאינו חבר ועדה.
ראובן ריבלין: כחונך שלך, אני אומר לך, ברגע זה את מחליטה מי מדבר, לא אנחנו.
ראובן ריבלין: אני מתנצל שאני נאלץ לעזוב כי בתשע וחצי – אני לא נוהג לאחר – אני צריך להיות בישיבה אחרת.
ראובן ריבלין: אשמח להשתתף בדיונים מאוד מיוחדים של דיוני הוועדה.
ראובן ריבלין: אם אוזמן, אשתדל מאוד לבוא.
ציפי חוטובלי: תודה שכיבדת אותנו בנוכחותך.
אורית זוארץ: אדוני היושב ראש, המפגש הראשון שלי כסגנית ראש מועצה היה עם הרשות לקידום מעמד האישה, בנוכחותך, בשנת 2003, פתחת איזה שהיא דלת, כיהנת כיושב ראש באותה עת, באת ונתת לנו את ברכת הדרך לכל נבחרות הציבור בישראל.
אורית זוארץ: אני שמחה על כך שאתה ממשיך את דרכך גם כרגע שאני חברת כנסת.
אורית זוארץ: לך, גברתי יושבת ראש הוועדה, אני רוצה לאחל המון הצלחה בדרך.
אורית זוארץ: מדינת ישראל נמצאת בתהליך של שינוי חברתי, אני חושבת שזאת המטרה המרכזית של הוועדה הזאת, כולנו יודעים מה מעמדה ומה מקומה של האישה ומה כוחה בתוך הבית והיכולת שלה לנהל את המערכת המשפטית.
אורית זוארץ: אין שום ספק, שהיכולות האלה צריכות לבוא גם מחוץ לבית וגם במערכות ובמסגרות.
אורית זוארץ: הדבר בא לידי ביטוי גם בהלכה וגם בדתות אחרות.
אורית זוארץ: אנחנו צריכים להתאים את עצמנו לסטנדרטים ולמציאות בקרב מדינות העולם.
אורית זוארץ: אנחנו שואפים להשתתפות נשים בתהליך קבלת החלטות ועמדות השפעה.
אורית זוארץ: לצערי, אנחנו עדיין רחוקים.
אורית זוארץ: אני, באופן טבעי, עברתי מהצד של הארגונים החברתיים, כחברת הנהלת הנשים, לצד של מקבלי החלטות.
אורית זוארץ: לכן אשמח שנעבוד בשיתוף פעולה מלא עם כל הארגונים ועם כל הגופים שפועלים בחברה לקידום אותו שינוי חברתי ומציאות אחרת שאליה אנחנו שואפות.
אורית זוארץ: אני מברכת את חבר הכנסת נסים זאב, מש"ס.
אורית זוארץ: למי שלא יודע, בתוך החברה החרדית מתחולל שינוי, הרבה מאוד נשים מגיעות לעמדות השפעה, מקימות עסקים ומקדמות נושאים כלכליים, זה אולי לא כל כך נחשף לחברה החילונית, אבל למי שמכיר ויודע מה כוחן של נשים גם בתוך החברה החרדית, יש לנו מה ללמוד.
אורית זוארץ: לדעתי צריך גם להקים משרד לענייני נשים, וזה משהו שאולי יוכל להשפיע.
ציפי חוטובלי: יש לנו סגנית שר לענייני נשים.
אורית זוארץ: אני מעריכה מאוד את סגנית השר, גילה גמליאל, היא עשתה המון, אבל מן הראוי בחשיבה לפצל כמה תיקים במשרדים אסטרטגיים ביטחוניים, קשה לי אפילו להגדיר או להתחבר להגדרות שניתנו, אפשר היה גם להגדיר משרד לענייני נשים שמאגד בתוכו הרבה מאוד תחומי פעילות.
אורית זוארץ: לנו כנשים, אין צרכים אחרים אלא צרכים נוספים, בעיקר לאור המבנה החברתי בישראל, שאותו אנחנו גם רוצות לשנות.
אורית זוארץ: אז בהצלחה.
נסים זאב: אני רוצה לברך אותך, תפקיד יושבת ראש הוועדה למעמד האישה הוא תפקיד מורכב מאוד, גם מבחינת החוקים שמגיעים לוועדה הזאת.
נסים זאב: אגב, אני רוצה לומר, תמיד יש לי ויכוח, כאשר מגיע חוק, האם זה קשור לוועדת העבודה והרווחה, לפעמים לוועדת החוקה חוק ומשפט או למעמד האישה, אנחנו ניתקל בזה, תמיד יש ויכוח בעניין.
נסים זאב: אני חושב שאת צריכה לשמור על מעמד האישה, קודם כל, שהחוקים שראויים להגיע לוועדה הזאת, ימצאו את מקומם בוועדה הזאת.
נסים זאב: זה לא עומד בסתירה.
נסים זאב: אגב, הייתי יושב ראש הוועדה למלחמה בנגע הסמים, שם הוועדה אינה סטטוטורית, כאן הוועדה סטטוטורית, זה שונה, אבל אני חושב שנושאים רבים שקשורים לוועדת סמים היו מגיעים לוועדת העבודה והרווחה, שאני לא יודע היכן מקומם ואיך זה התגלגל, כאשר אנשי המקצוע הרלוונטיים היו בוועדה שלי.
נסים זאב: אני לא יכולתי להתלונן על כך כי הוועדה שלי לא היתה ועדה סטטוטורית, אבל הוועדה הזאת היא ועדה סטטוטורית ולכן, התפקיד שלך כיושבת ראש הוועדה, בנושאים הקשורים לוועדה הזאת, להילחם ולהביא אותם לוועדה הזאת.
נסים זאב: אני גם מאמין, שהוועדה הזאת יכולה לזרז יותר את החוקים מאשר חוקים אחרים שלפעמים שם זה נמשך שנה או שנה וחצי, את תראי את זה במהלך הקדנציה הזאת.
נסים זאב: אני רוצה לומר, עניין של כבוד האישה, מעמד האישה, זה בהלכה, זה בהגדה, זה במדרש, זה בתורה, אנחנו לא מוסיפים ולא מחדשים שום דבר.
נסים זאב: אבל החידושים נעשים בהתאם לדור שלנו ולפי ההתחדשות שיש בדורנו, אנחנו צריכים לחזק את המעמד פה.
נסים זאב: אני מקווה, שבעזרת ה', תעשי חיל ותצליחי בכל נושא ותראי פרי בעמלך.
ציפי חוטובלי: אמן.
ציפי חוטובלי: זאת עבודה משותפת של כולנו.
ציפי חוטובלי: תרשו לי לומר גם מספר דברי ברכה.
ציפי חוטובלי: ראשית, אני רוצה להודות לכל מי שהגיע, השניים כאן הם חלוצים מבחינתי, גם חברת הכנסת זוארץ, וגם חבר הכנסת נסים.
ציפי חוטובלי: אנחנו מתחילים היום תקופה בתוך הוועדה הזאת, ועדה שרכשה לה מוניטין מרשים מאוד בין ועדות הכנסת.
ציפי חוטובלי: אני רוצה לשבח את חבר הסיעה שלי, היום שר החינוך, חבר הכנסת גדעון סער, שהצליח להוביל מהלך שבעיניי אולי אחד המהלכים הכי חשובים לגבי הוועדה הזאת, לא להפוך את הסוגיות של נשים לסוגיות נישה אלא לשדרג אותן לסוגיות שהן ברמה של סוגיות לאומיות, שכולם מתעניינים בהן, שכולם לוקחים בהן חלק, בעיקר, גם גברים וגם נשים הם חלק מהשיח על הסוגיות שעומדות לעלות כאן.
ציפי חוטובלי: יש לי את הזכות הנפלאה לשמש בתפקיד הזה, למרות שרק הגעתי לכאן ואני חברת כנסת חדשה, רציתי את התפקיד הזה, ביקשתי אותו, אני שמחה מאוד שבמסגרת חלוקת התפקידים בסיעה זכיתי בתפקיד הזה.
ציפי חוטובלי: אני רואה בו שליחות, אני רואה בו אתגר גדול ואני חושבת שהדרך לצלוח את האתגר הזה זה אך ורק בעבודה משותפת.
ציפי חוטובלי: לפני שאגיד מספר מילים ברמה המהותית של מה שאנחנו הולכים לעשות, לפחות איך שאני רואה את הדברים, אני רוצה לומר, לא זכיתי להכיר את כל הצוות ברמה האישית, אבל אני יודעת רק דבר אחד, מרגע שאמרו לי מזל טוב על כך שקיבלתי את הוועדה, אמרו לי מזל טוב נוסף שיש לך את הצוות הכי טוב בין כל ועדות הכנסת.
ציפי חוטובלי: שמעתי את זה ממספיק אנשים ואני יודעת שלא אמרו את זה רק כדי שאני ארגיש טוב.
ציפי חוטובלי: אז קודם כל אני רוצה לשבח את מנהלת הוועדה דלית, שאתמול זכיתי, במפגש ראשוני, להכיר את הקסם האישי הזה ועכשיו אני מבינה למה היא קיבלה את כל המחמאות, היא נכס מיוחד שיש לוועדה הזאת.
ציפי חוטובלי: אני בטוחה, שחלק מהרוח של הוועדה מגיעה גם למנהלת הנמרצת והחושבת, אז דלית, תודה על מה שהשארת בוועדה הזאת, אבל בעיקר על מה שעוד נעשה ביחד.
ציפי חוטובלי: לכל שאר חברי הצוות, אני בטוחה שאזכה להכיר אתכם כבר במהלך השבוע הקרוב.
ציפי חוטובלי: אני שמחה שזה השם והדימוי של הוועדה הזאת גם מבחינת האנשים שמרכיבים את הוועדה.
ציפי חוטובלי: למרות שהרשימה עדיין לא מלאה, אני בטוחה שברגע שנתחיל להיכנס לעניינים והדיונים החשובים יעלו על סדר היום בוועדה הזאת, נראה לא רק נוכחות של החברים אלא נראה גם נוכחות של חברים מוועדות אחרות שימצאו לנכון להגיע כי המטרה שלנו היא, לפרוץ את גדרי המגדר, לפרוץ את הגבולות של סוגיות נשים.
ציפי חוטובלי: נקודה שנייה שאני רוצה להעלות, האתגר המיוחד שיש בעידן הזה לוועדה לקידום מעמד האישה.
ציפי חוטובלי: תראו, החקיקה בנוגע לזכויות נשים היא חקיקה נפלאה, כמעט בכל תחום ובכל דבר תמצאו חקיקה שמדברת על שוויון לנשים.
ציפי חוטובלי: בנוסף, נשים עברו כברת דרך מאז שהיה אסור להן להצביע.
ציפי חוטובלי: כבר היתה לנו אישה בבחירות האלה, אפילו מועמדת לראשות הממשלה, שמאז עידן גולדה מאיר לא היה לנו.
ציפי חוטובלי: יש לנו נשים חברות כנסת, אנחנו הכנסת הכי נשית מבחינת הרכב חברות הכנסת והייתי רוצה כמובן שזה יהיה 50% ויותר, אני לא מסתפקת בייצוג שיש בכנסת הזאת, אבל עדיין נשים צעדו כברת דרך.
ציפי חוטובלי: ובכל זאת זה לא מספיק, למה?
ציפי חוטובלי: כי יש פער גדול מאוד בין העובדה שנשים מסוימות מגיעות למקום שהן מגיעות אליו לבין הדימוי הציבורי שעדיין שם נשים בנישות מסוימות מאוד.
ציפי חוטובלי: כשאתה רואה איך נשים מוצגות בפרסומות, כשאתה רואה מה עדיין חושבים אנשים, עדיין יש הילה שוביניסטית שלילית ביחס לנשים, אתה רואה שבסופו של דבר, המהפכה עוד לא הושלמה.
ציפי חוטובלי: עדיין יש אתגר פמיניסטי גדול, שאישה מתמרנת בין היותה אשת בית, בין היותה אשת משפחה, לבין הרצון שלה להשפיע גם בתחומים חברתיים, ציבוריים ועסקיים, בכל תחום החיים שבו פועלים גברים.
ציפי חוטובלי: נשים עדיין מנסות למצוא את התמרון הנכון, ללא רגשי אשמה, ללא תחושה שהן מפקירות את ילדיהן וללא תחושה שהן פוגמות בזהות הנשית שלהן.
ציפי חוטובלי: זה גם חלק מהאתגר, להיות קשובים לשני התפקידים שאישה ממלאת בעולם הזה, גם כחשובה מאוד למשפחה וגם כחשובה מאוד לחברה בכל תחומי החיים.
ציפי חוטובלי: נקודה שלישית שאני רוצה להעלות, עם הפנים לזמן הקרוב, תכנון קצר שהוא בעצם ארוך טווח לגבי הנושא הראשון שאנחנו מתכוונים להעלות לסדר היום.
ציפי חוטובלי: הנושא הראשון שיעלה על סדר היום הוא בתזמון נפלא עם פסיקת בית המשפט העליון על הכרה בהוצאות טיפול בילדים.
ציפי חוטובלי: הנושא הזה הוא לא נושא חדש.
ציפי חוטובלי: הצעת החוק הזה מתגלגלת כבר שלוש כנסות, מספר חברי הכנסת שתמך בהצעה הזאת הוא רב, וההתנגדות בין אנשי האוצר – ושר האוצר הנוכחי שותף לעניין הזה – היתה עקבית כשהיתה.
ציפי חוטובלי: האתגר של הוועדה הזאת בעת הזאת, אחרי שיש פסיקת בית משפט עליון בסוגיה, לא רק להגיד הנחנו הצעת חוק על שולחן הכנסת, אלא בעצם להביא את הצעת החוק למצב שבו נשים מקבלות, או דרך מענקים או דרך זיכויים, יש כל מיני מנגנונים – נקיים גם דיון על המנגנונים האפשריים – שבסופו של דבר הצעת החוק הזאת לא נשארת רק בגדר הצהרה, שכל אחד אומר לעצמו, הנחתי על שולחן הכנסת הצעה שרוצה להכיר בהוצאות טיפול בילדים, אלא שתצליח להניב גם פרי מעשי שהוא רלוונטי לכל נשות ישראל, בשכבות החלשות, בשכבות המבוססות יותר, לכל שכבות הנשים במדינת ישראל כי כולם מרגישים את הצורך האדיר של נשים לקבל הכרה בהוצאות טיפול בילדים, בדרך של החזר או בכל דרך אחרת.
ציפי חוטובלי: כדי שנשים תוכלנה לצאת לעבודה בלי להרגיש שכל משכורתן מתכלה לעניין הזה של טיפול בילדים, שהוא מאוד חשוב, והמדינה כמובן חושבת שזה מאוד חשוב שהן תצאנה לשוק העבודה ותתרומנה בכל התחומים שבהם גברים עוסקים.
ציפי חוטובלי: זה האתגר הראשון, בעקבות העובדה שיש כרגע מחשבה – בעיניי היא מחשבה בעייתית מאוד – להכניס ביטול דה-פקטור של אותה הצהרה חשובה בפסק הדין אל תוך חוק ההסדרים.
ציפי חוטובלי: אני חושבת, שזה יהיה המאבק הראשון שהוועדה הזאת תנהל.
ציפי חוטובלי: בעזרת ה', נקיים דיון, כרגע יש צפי ליום רביעי הבא, כבר ביום רביעי הבא נכנס שורה של מומחים שידונו בדרך הכי טובה להביא ליישום הצעת החוק הזאת, דרך שתגיע לאיזה שהוא הסדר מול האוצר.
ציפי חוטובלי: אני מתכוונת בזמן הקרוב גם לשוחח באופן אישי עם שר האוצר כדי להגיע להבנות.
ציפי חוטובלי: זה האתגר הראשון שאני מניחה על שולחנה של הוועדה הזאת.
ציפי חוטובלי: אני מאחלת לנו הצלחה גדולה, שבעזרת ה' נפעל לשם העניין, לטובת העניין, שנראה ברכה בעמלנו ובעזרת ה' נעשה ונצליח.
ציפי חוטובלי: שיהיה בהצלחה לכולם.
ציפי חוטובלי: אני מתכבדת לפתוח את ישיבת הוועדה לקידום מעמד האישה.
ציפי חוטובלי: אני מאוד שמחה על כך שאנחנו מקיימים את הדיון החשוב הזה בנושא של פיטורי נשים בהריון.
ציפי חוטובלי: לצערנו הרב המצב הכלכלי במשק יש לו השפעות רוחביות ואחת ההשפעות היא באמת אינפלציה מאוד מדאיגה של עלייה גם במספר הנשים שהן מפוטרות במהלך תקופת ההריון שלהן.
ציפי חוטובלי: אנחנו רואים גם עלייה בשני מישורים, גם במישור אחד שהוא עצם בקשת ההיתרים ותכף נסקור גם את המנגנון החוקי וגם את המנגנון המעשי ומנגנון ההיתרים, ומצד שני אנחנו רואים גם שמגבירים את האישורים של אותן בקשות להיתרים.
ציפי חוטובלי: אני רוצה לפתוח בסקירת נתונים קצרה שנקבל אותה מאורלי, נציגת מרכז המחקר והמידע של הכנסת.
אורלי לוטן: אני אתן מאוד בקצרה נתונים עיקריים מאחר שאני מניחה שלאחר מכן חיה תציג מצגת מפורטת.
ציפי חוטובלי: מה העילות לפיטורים?
אורלי לוטן: אני חושבת שעדיף שמשרד התעשייה יפרט אותן.
אורלי לוטן: לגבי העלייה במספר הפניות כדי לקבל היתרים לפיטורים.
אורלי לוטן: אנחנו באמת רואים עלייה במספר הפניות והעלייה היא די גדולה והנתונים שיש לנו מתייחסים עד לחודש מאי השנה.
אורלי לוטן: במסמך שמתי את הגרף של שיעור המפוטרים הכללי במשק, בעמוד 3, ונראה לי, בלי להיכנס כאן לטענות האם המעסיקים תופסים על זה טרמפ, וזאת טענה של חלק מהגורמים, או לא, נראה לי שצריך לזכור את הגרף של מספר המפוטרים הכללי במשק בכל חודש כזה וכאמור, הוא מופיע בעמוד 3, ובו רואים שזה די מקביל.
אורלי לוטן: שוב, אני לא נכנסת כאן לדיון ערכי, אבל נראה לי שכדאי שזה יהיה כרקע לדיון שמתקיים כאן.
יפה סולימני: מאחר וחברת הכנסת חוטובלי היא יושבת-ראש חדשה של הוועדה, אני אומר כמה מלים על המינהל עצמו.
יפה סולימני: בשנת 2008 הגיעו 747 פניות של נשים שהתלוננו, מתוכן 119 הפכו לתלונות שאחר כך חלקן התגבשו לתביעה משפטית, חלקן תיקים שאחר כך המעסיק החזיר את העובדת לעבודה.
יפה סולימני: בשנת 2009 עד היום, הגיעו אלינו 161 פניות.
יפה סולימני: כלומר, יש חיבור בין שתי היחידות האלה ויש מעבר של נתונים מאגף האכיפה לאגף ההסדרה וההפך.
ציפי חוטובלי: איך זה עובד בפועל?
ציפי חוטובלי: מה עושה אישה שהיא בהריון וחס וחלילה מפוטרת והיא רוצה לומר למעביד שאסור לו לפטר אותה כי החוק מגן עליה?
נחמן שי: אם היא יודעת שיש חוק שמגן עליה.
יפה סולימני: בשנת 2008 במסגרת פרסום המינהל יצאנו בקמפיין גדול מאוד בחודש אפריל – בעיתונות, ברדיו, בטלוויזיה – בנושא של זכויות נשים בהריון.
יפה סולימני: הוצאנו המון הודעות לעיתונות בשנה הנוכחית וזאת כדי להבהיר את הנושא.
יפה סולימני: רואים את זה מהנתונים.
יפה סולימני: 747 פניות של נשים שהגיעו אלינו, זה כמעט פי שלוש מהמספר שהגיע אלינו בשנה קודמת.
יפה סולימני: אנחנו מנסים להגיע לכל מקום כמה שיותר כדי לפרסם את זה שאישה בהריון מוגנת.
יפה סולימני: אישה מתקשרת ואומרת שפיטרו אותה והיא שואלת האם היא בגדר החוק או לא בגדר החוק, ואז בודקים אם החוק מגן עליה או לא מגן עליה ומנחים אותה מה לעשות.
ציפי חוטובלי: על איזה נשים החוק לא מגן?
קריאה: עובדת חצי שנה.
ציפי חוטובלי: האם רוב ההיתרים ניתנים על בסיס של עילה?
יפה סולימני: אנחנו נגיע לזה.
יפה סולימני: מעסיק שרוצה לפטר את העובדת פונה אל האגף להסדרה ומגיש את הבקשה.
יפה סולימני: לפני כחודש וחצי היינו בדיון אצל המעסיקים והם תקפו בכיוון ההפוך.
יפה סולימני: הם אמרו שלוקח לנו זמן רב לטפל בנושא מתן ההיתר.
יפה סולימני: ההליך הוא ארוך, זה מחייב אותנו לעשות אותו ארוך.
ציפי חוטובלי: מה זה ארוך?
יפה סולימני: זה יכול לקחת שלושה חודשים וזה יכול לקחת גם חודש.
יפה סולימני: זה תלוי במקרה.
נחמן שי: עד אז ההריון מסתיים.
ציפי חוטובלי: האם יש לנו גם בעיה של מעסיקים שבכלל לא פונים למנגנון הזה אלא מפטרים בלעדיו?
ציפי חוטובלי: אם יש, כמה מקרים כאלה יש לכם?
ציפי חוטובלי: יש לכם נתונים האומרים כמה מהעובדות מפוטרות בלי המנגנון הזה?
יפה סולימני: אם העובדת מתלוננת באגף האכיפה, זה נתון שיש לנו.
יפה סולימני: אם היא מתלוננת בפני ארגוני נשים והם שולחים אותה אלינו, יש לנו את הנתונים האלה, אבל אם היא שומרת את זה בבטן, אין לנו אפשרות לדעת.
ציפי חוטובלי: תראי מה הנתון המדאיג שאנחנו נחשפים לו בישיבה הזאת.
ציפי חוטובלי: הבעיה היא במתן די חופשי של היתרים.
יפה סולימני: אנשי המקצוע יסבירו.
יפה סולימני: אתמול פרסמנו נוהל לאופן הגשת הבקשות ובו מפורטות כל העילות המופיעות בחוק בגינן אפשר לפנות.
יפה סולימני: הטיוטה התפרסמה אתמול להערות הציבור.
יפה סולימני: היא מונחת לפניכם כאן.
יפה סולימני: היום יצאה הודעה לעיתונות ונשמח לקבל בשבועות הקרובים הערות מכל הגורמים.
יפה סולימני: המטרה של הטיוטה היא לפרט את כל העילות כדי שמעסיק ידע מתי להגיש את הבקשה, איזה מסמכים להגיש ומה הסמכויות שלנו.
יפה סולימני: בנוסף לכך קיימת כמובן השקיפות שזה הדבר החשוב ביותר.
יפה סולימני: אני אעביר את רשות הדיבור לאנשי המקצוע שיסבירו את הנתונים.
רבקה מקובר: שתי מלים בנושא הרקע.
רבקה מקובר: כמוש אורלי אמרה, אנחנו לא חיים במצב של איסור מוחלט אלא אנחנו נמצאים במצב שמי שהיא בהריון ורוצים לפטר אותה, והיא עבדה חצי שנה, צריך לבקש היתר לכך.
רבקה מקובר: זה הליך שלוקח זמן.
רבקה מקובר: אנחנו רוצים לקצר את משך הזמן כי אורך הזמן לא בריא לצדדים אבל אנחנו רוצים באמת לבדוק את הדברים.
רבקה מקובר: לכן כאשר אנחנו נותנים החלטה – ואני תכף אדבר על ההיתרים – זה אחרי ששמענו את שני הצדדים.
רבקה מקובר: זה לא אינטרס של צד אחד, של ארגון מעסיקים שמייצג את המעסיקים שכואבים, וזה לא אינטרס של ארגוני עובדים.
רבקה מקובר: האינטרס שלנו, מעבר למקצועיות, הוא באמת עם הפנים לעובדת כי אנחנו יודעים שהעובדת בתקופה הזו – לא מדובר בתקופה של מאה שנים – לא תמצא עבודה.
רבקה מקובר: לא מצאנו את הצדיקים בעיר שמעסיקים עובדות בהריון.
רבקה מקובר: זה ברמה העקרונית לגבי ההליך.
רבקה מקובר: ניקח כדוגמה את ריבוי ההיתרים בנושא צמצום משרות.
רבקה מקובר: שוב, המצב במשק רע.
נחמן שי: הלא מפטרים אותה, אז מה זה וין-וין?
רבקה מקובר: לא מפטרים.
רבקה מקובר: אני מדברת על התהליך.
רבקה מקובר: למעסיק יש ציפייה שאולי הוא יקבל היתר ובסופו של יום אנחנו מנסים להגן על העובדת, לא נותנים היתר אלא נותנים סירוב ואנחנו גם רוצים שמערכת היחסים הזאת תהיה בצורה סבירה לאחר מכן.
רבקה מקובר: זה בדיוק מה שאני אומרת.
רבקה מקובר: כרגע העלייה הדרמטית היא בבקשות ובהיתרים בעיקר לא לפיטורים, אם כי יש גם קצת עלייה בפיטורים, אלא בקיצוצים רוחביים לשכר.
רבקה מקובר: היום, בגלל המצב, הרבה מאוד חברות, במקום לפטר, עורכות או קיצוץ רוחבי של 7.5 אחוזים או 10 אחוזים, כל מפעל בהתאם.
אורית זוארץ: איך בוחנים את המצב הכלכלי של העסק?
רבקה מקובר: אם מעסיק מבקש היתר לקיצוץ רוחבי, אנחנו מבקשים את הרשימה של כל המפעל כולל אישור.
רבקה מקובר: לטכניקה של מה מבקשים, אני לא רוצה להיכנס אליה.
נחמן שי: למה לא תייחדו אותה?
רבקה מקובר: אני אסביר איפה אנחנו מייחדים אותה.
רבקה מקובר: אנחנו מייחדים אותה - ועדיין זה לא הותקף בבית הדין – בשליש האחרון.
רבקה מקובר: שם אנחנו אומרים שהפגיעה של המעסיק בהיקף השכר שלה, יש לה השלכת רוחב לתקופה של 14 שבועות.
רבקה מקובר: אז אנחנו נותנים היתר לקצץ במשרות האלה לתקופה שלאחר הלידה כאשר בעצם אז היא מתיישרת עם כולם מבחינת הסטטוס שלה.
רבקה מקובר: זאת אומרת, בעצם יש כאן היתר אבל יש כאן הגנה על העובדת במקום שאין ספק בעולם שאין קשר בין הפיטורים להריון ושאין ספק שזה מצב בו כולם מקוצצים.
רבקה מקובר: במצב כזה אנחנו מוציאים אותה משם, נותנים לה הגנה לכמה חודשים כדי שהיא לא תיפגע, וזה נחשב היתר.
ציפי חוטובלי: כמה מהנשים האלה שבאמת מופיעות בנתונים הן חלק מקיצוצים רוחביים?
רבקה מקובר: לפחות חמישים אחוזים.
גלי עציון: יש כאן מספרים וזה לא תואם את המספרים.
גלי עציון: בשנת 2009, ינואר עד אפריל.
ציפי חוטובלי: אני מציעה שלא ננהל את הדיון בפינג-פונג אלא נעשה את זה בצורה מסודרת.
גלי עציון: צריך להפנות לעמוד 4 בדוח של מרכז המחקר והמידע של הכנסת ולהסתכל על הנתונים כאשר השורה האחרונה מדברת על סך הכל פיטורים ומדברת על היקף משרה.
גלי עציון: 181 פיטורים ו-84 היתרים לפגיעה בהיקף משרה.
גלי עציון: זאת אומרת שעדיין הרוב המכריע הוא פיטורים.
אורלי לוטן: אני לא חושבת שהיא אומרת שהרוב הזה בגלל קיצוצים, אבל עיקר העלייה מיוחסת לקיצוצים בהיקפי משרה.
אורלי לוטן: אם תסתכלי באחוזים על הקפיצה, תראי מה היה בשנת 2008 ושם מדובר על 24 היתרים שניתנו לפגיעה בהיקף משרה לכל השנה.
אורלי לוטן: תסתכלי על 83 היתרים כאלה שניתנו בשליש שנה.
אורלי לוטן: תכפילי את זה ואת מגיעה לעלייה של פי עשרה בנושא הזה בלבד.
אורלי לוטן: את לא מגיעה לעלייה דומה במספר הפיטורים ולכן חלק גדול מהעלייה נובע מזה.
אורית זוארץ: השאלה אם הדיון הוא על התופעה בכללותה או שאנחנו מדברים על מצב נקודתי.
אורית זוארץ: בעיניי הדיון הוא על התופעה.
ציפי חוטובלי: חברי הכנסת, יש כאן עדיין שני אנשים שרוצים לתת סקירה מקצועית.
ציפי חוטובלי: האם אתם רוצים להגיב אחריהם או לפניהם?
אורית זוארץ: אני רק מנסה להבין אם הדיון הוא על התופעה או על סוגיה נקודתית.
ציפי חוטובלי: אני רוצה להגדיר את מטרת הדיון.
ציפי חוטובלי: אנחנו מדברים על פגיעה בנשים בהריון בכלל.
אורית זוארץ: צריך להתייחס למצב הזה בשני צירים.
רבקה מקובר: למצב הכלכלי יש השלכה.
אורית זוארץ: המצב הכלכלי נותן לנו לגיטימציה יותר גבוהה לפגוע בנשים בהריון?
נחמן שי: לא, בשום אופן לא.
ציפי חוטובלי: אני לא רוצה שהדיון יתנהל בצורה כזאת אלא שהוא יתנהל בצורה מסודרת.
ציפי חוטובלי: אני אומר שוב מה מטרת הדיון מבחינתי כיושבת-ראש הוועדה.
ציפי חוטובלי: מטרת הדיון היא לטפל בבעיה של פיטורי נשים בהריון.
ציפי חוטובלי: יש בעיה שהיא מחריפה כרגע ואנחנו רואים את הנתונים.
ציפי חוטובלי: מצב כלכלי במשק, כן או לא, תמיד יהיו תירוצים.
ציפי חוטובלי: אני חושבת שצריך באמת להסתכל כאן על המהות ולראות איך אנחנו מגבירים אכיפה, האם החוק מספיק כי יכול להיות שהמצב החוקי לא מספק הגנה מספיק טובה וצריך לבדוק את זה.
ציפי חוטובלי: אמרתי הבוקר שצריך לבדוק את הפער בין חקיקת מגן שנראית על הנייר מאוד מרשימה לבין העובדה שבשטח נשים בהריון בסופו של דבר כן מפוטרות.